Salinità del soeul

:

La **salinità del soeul** a l’è la quantità de sal che gh’è denter in del soeul; el procèss che ‘l mena a l’aument de la salinità l’è ciamàa **salinizzazión**. El sal l’è present naturalment in del soeul e in de l’acqua.  On soeul el ven salìn per via di procèss naturàj compagn de l’appòrt de acqui mineràj o del svaporament di oceani o per via de procèss artificiàj compagn de l’irigazion o del sal spandùu in sui strad. 

## Occorenza naturàl
I saj hinn di component naturàj del soeul e de l’acqua. I ion responsàbil de la salinità hinn: Na<sup>+</sup>, K<sup>+</sup>, Ca<sup>2+</sup>, Mg<sup>2+</sup> e Cl<sup>−</sup>.

Adrée a di perìod de temp longh, i mineràj del soeul vegnen portà via del soeul di agent atmosferich in di àrej indoe i precipitazion hinn assée, e poeu miss giò de noeuv in di sit indoe l'acqua salada la se muccia su e la svapora. Oltra che vèss tràa via di precipitazion e donca menà di acqui superficiaj, i sàj vegnen lassa giò de la polver e di precipitazion. I sàj pòden accumulàss in di región sècch  e vèss donca responsàbil de la salinità naturàl. Quèst chì a l’è el caso de la salinità in Australia. 

I attività di òmen pòden fa andà su la salinità del soeul cont l'introdù del sal in del soeul per mèzz de l’acqua de l’irigazion. Ona giusta gestión de l’irigazion la pò fa de manera de evità l’accumulazión grazie a on drenagg bon de portàgh via l’acqua salada al soeul. Anca di sit indoe i sistèma de drenagg che contribuìssen a la lessiviazion desmètten de lavorà, l’accumulazion di saj l'è variazion del livèll di acqui sotterrani che la succedeva innanz de la soa costruzión l’hà permìss la deslenguada di saj in di àves, e l'hà determinàa di alt concentrazion in del’àves medèsim. Dopo la costruzion, el livèll semper alt de l’acqua de l’àves l’hà faa aumentà la salinità di tèrr ch'i servissen a l'agricoltura. 

## Soeul sòdich
Quand che l’ Na+ (sòdio) el dòmina, el soeul el po’ diventà **sòdich**. El pH del terren el pò vèss àcid, nèuter o alcalin. 

I terren sòdich hinn difficil de vèss coltivà perché gh’hànn ‘na struttura che la lìmita o la prevén l’infiltrazion de l’acqua e ‘l drenàgg e tenden a fà accumulà cèrt element come ‘l bòro, el molibdeno intorna di radìs in 'na quantità che la che ‘l pò vèss tòssica per i piant. La sostanza pussée doprada per la bonifica di soel sòdich a l’è el gèss, a gh'è poeu ‘na quaj pianta. che la tòlera  el sal e la tossicità di ion, che l’è capazz de portàgh di migliorament al soeul. 

El tèrmen "soeul sòdich", di vòlt, a l’è  in manera minga giusta a scoeula. Defàtt, el ven scambiàa cont el tèrmen "soeul alcalìtt", che ‘l gh’hà du significàa: 1) on soeul cont on pH maggior de 8,5, 2) on soeul cont ona quantità del sòdio che ‘l pò vèss scambiàa pussèe granda del 15% de la capacità de scambi. Despèss, ma minga semper, el tèrmen "soeul alcalìtt" l’è doprà per tutt e dò quèj caratteristich chì. 

## Terren succ e salinità
La salinità di terrén succ la càpita quand che l’àves a l’è du o trii meter de sòta rispètt a la superfice del soeul; el sal el ven su de l’àves a la superfice del soeul per via de l’azion de la suttilièzza. Quèst el succed indoe l’acqua sotterranea l’è salina (compagn che in divèrsi àerej) e l’è favorìi di prategh de utilizzazion del soeul che fànn andà denter in di àves pussée acqua de quèlla che l’àves el gh'avarìss de ricèv. Per esempi el trà giò i alber per 'vègh di terrén de coltivà l’è la resón principàl de la salinità d'ona quaàj area, de già che i radìs de superficie di cultùr annuàj ciapen el pòst di radìs profónd di alber. 

## Salinità caosada de l'irigazion

La salinità per via de l’irigazion la pò capità  in del cors del temp che ghe se fa irigazion, de già che quasi tucc i acqui (anca i precipitazion naturàj) i gh’hànn delsnguàd denter di sàj.  Quand che i piant doperen l’acqua, i saj rèsten in del soeul e tàchen a mucciass denter. De già che la salinità  la fa vegnì difficil a i piant a surbì l’umidità del soeul, quèj sàj chì gh’hànn de vèss lessiviàa de la zòna arenta a i radìs cont el mèttegh de l’acqua anmò (acqua le lessiviazion). La salinità caosàda de l’irigazion l'aumenta anca per via del scars drenagg e per l’utilizzazion di acqui salinn in agricoltura per l’irigazion.  

La salinità in ambient cittadìn l'è el risultàa de la combinazion de l’irigazion e di procèss de salida di àves per suttilièzza. Al dì d'incoeu l’irigazion a l’è comùn in di giardin e in di àrej per la ricreazion. 

## Conseguenz de la salinità del soeul
I conseguenz de la salinità hinn:

* Dagn a la resa e a la crescita di piant;
* Dagn a i infrastruttùr (strad, quadrèj, corosion de tubi e cav)
* Reduzion de la qualità de l’acqua per i utènt, problema de sedimentazion, aument de la lessiviazion di metàj, sortùtt el ramm, el cadmio, el manganes e el zinch.
* l’erosion del soeul di ultim temp, quand che i coltùr subissen 'na quantità de sal tròppa alta.
* Pussèe energia domandada per la desalinizzazion.

La salinità la mena di problema important de peggiorament del soeul. La salinità del soeul la pò vèss redòtta per mèzz la lessivazion di saj solùbil cont on eccèss de acqua de irigazion (***acqua de lessiviazion***). El contròll de la salinità del soeul el ciapa denter el contròll del livèll di àves, la lessiviazion e 'na bona graticola de drenagg oppur di alter sistèma di drenagg sòtt-superficiàj.  El trattament complètt per la salinità l’è spiegàa de l’Organizzazion del Mangià e de l'Agricoltura di Nazion Unii 

## Soportazion di coltur a la salinità
Di livèj alt de salinità pòden vèss soportà se a vegnen coltivàa di piant che sopòrten el sal. Di coltùr sensìbil a la salinità perden nel sò vigór giamò anca in di soeul leggerment salitt, inveci di alter suffrissen domà per di valór moderàa de la salinità del soeul, domà quèj pussèe resistent riessen a cress ben in di soeul molto salìtt. L’università del Wyoming  e ‘l govèrna del stat american de l’Alberta  i hànn raportà i daa de la soportazión a la salinità di piant. 

I dàa speimentàj di terrén irigàa, coltivàa di agricoltór, hinn scars, soratùtt in di paés 'drée a sviluppàss. Tuttamanch, ona quàj indàgin in di aziend agrìcol, l’è stada fada in Egitto, India, e in Pakistan. On quaj esempi l’è mostràa in quèlla galleria chì, indoe gh’è di piant sensìbil e di alter tollerànt. 


Archivi:Berseem egypt.png|Fig. 1. Trifolium alexandrinum, cultivàa al dèlta del Nil in Egit, l'è 'na pianta sensibil a la salinità e la sopòrta on valor de conduttività elèttrica  ECe fin a 2.4 dS/m (la conduttività elettrica EC l'è 'na misura indirètta de la salinità), de lì la resa la taca a sbassàss. 
Archivi:Wheat sampla.png|Fig. 2. El forment cressùu in Sampla, Haryana, India, l'è leggerment sensìbel, el sopòrta on valór de ECe fin a 4.9 dS/m.
Archivi:Wheat gohana.png|Fig. 3. I misuràd de la resa a Gohana, Haryana, India, fànn vedè on livèll alt de soportazion  de  ECe = 7.1 dS/m.  (El forment egizian, minga mostràa chì, el gh'hà on livèll de soportazion  de  7.8 dS/m).
Archivi:Cotton egypt.png|Fig. 4. La pianta del coton in sul delta del Nil la pò vèss definida tolerànt al sal, cont on valor critich ECe de 8.0 dS/m. Tuttamanch vista la mancanza de daa de là de 8 dS/m, el livèll màssim de soportazion el pò vèss nò determinà in manera precisa e podarìss vèss anmò pussée alt.
Archivi:Sorghum pakistan.png|Fig. 5. El sago a Khairpur in Pakistan, a l'è assée tolerant; el cress ben fin a  ECe = 10.5 dS/m.
Archivi:Cotton pakistan.png|Fig. 6. El cotón a Khairpur in Pakistan, l'è molto  tolerant; el cress ben fin a  ECe = 15.5 dS/m.


## Region interessaa
Del la mappa di soeul del mond de la FAO/UNESCO a se veden quèj zòn chì ‘me i pussée interessàd de la salinità. 

## Vos correlad

* Soportazion di piant a la salinità
* Desalinizzazion
* Vocazion ambiental di piant

## Riferiment

## Ligamm de foeura

* Article on water and salt balances in the soil
* Download leaching model for saline soils
* Salt of the Earth Documentary produced by Prairie Public Television